**Kom nemmere gennem skilsmissen**

**Det er højsæson for skilsmisser, og det fører en masse økonomiske komplikationer med sig. En skilsmisse er aldrig let at komme i gennem, men der findes måder at gøre den mindre svær.**

Sommerferien er slut, og det har også betydet slutningen for mange forhold og ægteskaber. Typisk har parrene tænkt, at sommeren skulle bruges på den sidste kraftanstrengelse for at få det hele til at hænge sammen, men forgæves. Og derfor oplever mange advokater et boom i skilsmissesager i august/september og i januar, umiddelbart efter juleferien.
Der er mange tråde, der skal trækkes i, og det kan føje ekstra stress til, hvis man pludselig både skal have fat i bank, statsforvaltning, ejendomsmægler og advokat. Er man hujende uenige om forholdene, kan det være endnu værre.
Så ikke nok med, at man skal kæmpe med et opslidende og smertefuldt brud, man skal også kæmpe med en lang række forskellige instanser, der kan sætte ens nerver yderligere på prøve.

**Tænk inden bruddet**
”Hvis folk har udarbejdet en ægtepagt, ved parterne, hvad der skal ske, hvis katastrofen skulle ramme, og de er på vej til at ende i separation og senere skilsmisse. Det kan alt andet lige være med til at gøre bodelingen væsentlig nemmere. Har man ingen ægtepagt, skal parterne til gengæld dele alt lige med undtagelse af pensionerne,” forklarer advokat Lotte Bliddal fra Advokatfirmaet Johansen & Bliddal, Videbæk.
Men der er en vej ud af krisen, uden at det går ud over hverken køkkenets porcelænssamling eller de tyndslidte tålmodigheder, selvom man som udgangspunkt ikke kan blive enige om noget som helst.
Lotte Bliddal har nemlig mulighed for at træde ind som mediator, altså en uvildig krisemægler, for at samle de to parter med henblik på at nå en løsning, der om end måske ikke efterlader begge parter jublende glade, så i det mindste tilfredse. Det handler om at gå fra konflikt til kompromis.

**En dyr omgang**Uanset hvad, er skilsmisser dog altid en dyr fornøjelse. Minimum én af parterne skal til at finde et nyt sted at bo, nye møbler, nyt service og for ham eller hende vil der være mange ekstraudgifter.
Måske vil der ikke være råd til at beholde huset eller ejerlejligheden for nogen af dem, og her kan advokatfirmaets inhouse ejendomsmægler, LeoBolig være med til at presse udgiften til mæglersalær i bund.
Det betyder, at sælger godt nok selv skal sørge for billeder af huset og fremvisninger, men så til gengæld ikke skal bruge nær så meget af et i forvejen hårdt presset budget for at sælge huset.
Af samme grund er salæret den samme, så længe dit hus ikke er mere end 3,5 mio. værd.
”Særlig her under finanskrisen er det vigtigt, at salæret for at sælge sin ejendom ikke er for højt,” fortæller ejendomsmægler Fenja Haunstrup fra LeoBolig.
”Hos os er det ejerne selv, der skal fremvise deres bolig, og det er selvfølgelig dem, der har boet i huset, der kender boligen og nærområdet bedst. Derfor er vores salær også lavere,” fortsætter hun.
Og med en skilsmisse, der ofte kan komme til at koste op mod 200.000, kan en forskel i mæglersalær på op i mod 40.000 kroner gøre en forskel.

En skilsmisse vil aldrig blive en behagelig affære, men der findes altså måder, hvorpå man kan komme nemmere og billigere igennem forløbet.

**Fakta:**

I de seneste fem år er 72.645 par blevet skilt i Danmark
I samme tidsrum er 165.033 par blevet gift
Set over en længere årrække hører juli og december til blandt de måneder, hvor færrest bliver skilt.
Der er til gengæld størst aktivitet i skilsmissesagerne maj-juni og september-oktober

Ved sidste undersøgelse (2007) var det gennemsnitlige salær for salg en villa 75.000 kr.
*kilde: Danmarks Statistik & Konkurrencestyrelsen*

**Du kan se vores videoer om skilsmisse, mediation, ægtepagter og LeoBolig her:**<http://www.youtube.com/watch?v=c-v_VaczySs&feature=plcp>

<http://www.youtube.com/watch?v=DjG0fjwjbIE&feature=plcp>

<http://www.youtube.com/watch?v=5dE0R2NJlJw&feature=plcp>

<http://www.youtube.com/watch?v=jbypr0YyoZ4&feature=plcp>

og vores brochure om mediation her:

<http://www.paulex.dk/files/manager/downloads/mediator.pdf>

Du er naturligvis velkommen til at kontakte Lotte Bliddal og Fenja Haunstrup på 9717 2244
Deres e-mail-adresser er: lb@paulex.dk og fh@leobolig.dk .